OpenLLM-France/wikimedia huggingface dataset:
# Isabel López i Chamosa

Isabel López i Chamosa (Mondoñedo, A Mariña Central, 18 d'octubre de 1953) és una política catalana d'origen gallec, diputada al Congrés dels Diputats des de la VI Legislatura.

## Biografia

És diplomada en Relacions Laborals per la UNED i Tècnica d'Organització per l'Escola Superior de Barcelona. El 1977 es va afiliar a la UGT de Catalunya, de la qual és Defensora del Delegat de la UGT de Catalunya.
És membre de la Comissió Executiva de PSC-PSOE i presidenta de la Fundació Maria Aurèlia Capmany. És presidenta de l'Associació d'Educació d'Adults 'Juan Ribera' i vicepresidenta de l'Institut per al Desenvolupament de la Formació i l'Ocupacio (IDFO) de Catalunya.
Fou escollida diputada per la província de Barcelona a les eleccions generals espanyoles de 1996, 2000, 2004, 2008 i 2011. Ha format part de comissions que tractaren afers relacionats amb la política social, el treball, la sanitat i el consum, portaveu socialista de la comissió del Pacte de Toledo, i Secretària Segona de la Comissió d'Ocupació i Seguretat Social.

## Referències

* ↑ Isabel López a socialistes.cat
* ↑ Fitxa del Congrés dels Diputats
* ↑ Fitxa del Congrés dels Diputats, X Legislatura

## Enllaços externs

* Bloc d'Isabel López
# Ildar Arslànov

Ildar Rinàssovitx Arslànov (en rus Ильдар Ринасович Арсланов) (Aguidel, Baixkíria, 6 d'abril de 1994) és un ciclista rus, professional des del 2014 i actualment a l'equip Gazprom-RusVelo.

## Palmarès

* 2011
** Campió de Rússia júnior en ruta
** 1r al Giro de Basilicata
* 2012
** Campió de Rússia júnior en ruta
** Campió de Rússia júnior en contrarellotge
** 1r al Lieja-La Gleize
* 2014
** Vencedor d'una etapa al Giro de la Vall d'Aosta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Impressora làser

Una impressora làser és un tipus d'impressora que usa tecnologia làser per imprimir textos i gràfics d'alta qualitat sobre paper. Imprimeixen gràcies a la xerografia, com les fotocopiadores, però a diferència de les fotocopiadores analògiques, la imatge a imprimir es genera sobre el tambor fotosensible amb un raig làser.
Les impressores làser permeten obtenir tirades de paper de qualitat, a baix cost i amb una elevada velocitat d'impressió, però el cost d'adquisició sol ser més elevat que altres tipus d'impressores, com les impressores de raig de tinta, fent-la més apte per a usos professionals.
La impressora làser consta d'un tambor fotosensible que es carrega electroestàticament il·luminant-lo amb un raig làser, en les zones a imprimir. Aquestes zones carregades, atreuen la tinta (tòner) amb el fi de formar un dibuix que es dipositarà sobre la fulla de paper i es fixarà a aquest amb escalfor. En les impressores làser de color, aquest procés es produeix quatre vegades, un per imprimir el color negre, un pel cian, un pel magenta i un pel groc.

## Funcionament

* El tambor (un corró metàl·lic) es descarrega electroestàticament.
* S'usen les dades enviades a la impressora per a decidir quines parts del tambor cal il·luminar. Allà on toca el làser, el tambor es carrega positivament (agafa càrregues electroestàtiques positives).
* Quan aquestes zones carregades passen pel tòner (un dipòsit de pols molt petita i fina), capturen el tòner, mentre que les zones no il·luminades no.
* El full de paper que serà imprès es carrega amb càrregues negatives. Al passar a prop del tambor, la tinta (positiva) és atreta pel paper (negatiu), de manera que el tòner es transfereix al paper.
* Si la impressora és en color, es repeteixen aquests passos pels tres colors bàsics, magenta cian i groc.
* Finalment el fusor aplica pressió i temperatura, per a fixar la tinta damunt del full de paper.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.299. ISBN 84-8332-390-7 [Consulta: 1r desembre 2014].

## Vegeu també

* Impressora portàtil, impressora de mida reduïda
# Iégor Zolotarev

Iégor (o Egor) Ivanovitx Zolotarev (1847-1878), rus: Его́р Ива́нович Золотарёв, va ser un matemàtic rus, especialitzat en teoria de l'aproximació.

## Vida i Obra

Zolotarev, fill d'un rellotger, va ingressar a la universitat de Sant Petersburg el 1864, on va estudiar sota Pafnuti Txebixov i Aleksandr Korkin els quals el van influenciar fortament. El 1872 va viatjar a Berlín i Heidelberg on va atendre les classes de Weierstrass i Königsberger, respectivament. El 1876, poc després de defensar la seva tesi doctoral, va ser nomenat professor de la universitat de Sant Petersburg, substituint al difunt Óssip Sómov, i també va fer un viatge a París on va conèixer Hermite.
La seva vida es va estroncar de cop quan el 26 de juny de 1878, en un viatge a la datxa de la seva família, va ser atropellat pel tren a l'estació d'Aleksandrovskaia de la ciutat de Tsàrskoie Seló (actual Pushkin). Traslladat a l'hospital a Sant Petersburg, va morir dotze dies després d'una septicèmia causada per les ferides rebudes.
Zolotarev és recordat per haver treballat, simultàniament amb Dedekind, la teoria de la divisibilitat dels nombres algebraics en camps, tot i que des d'un punt de vista totalment diferent al de Dedekind.

## Referències

* ↑ Delone, 2005, p. 63.
* ↑ Steffens, 2006, p. 85.
* ↑ Delone, 2005, p. 64.
* ↑ Mal'tsev, 1971, p. 69.

## Bibliografia

* Delone, Boris Nikolaevich. The St. Petersburg School of Number Theory (en anglès). American Mathematical Society, 2005. ISBN 0-8218-3457-6.
* Mal'tsev, A.I. «On the history of algebra in the USSR during her first twenty-five years» (en anglès). Algebra and Logic, Vol. 10, Num. 1, 1971, pàg. 68-75. DOI: 10.1007/BF02217806. ISSN: 0002-5232.
* Steffens, Karl-Georg. The History of Approximation Theory: From Euler to Bernstein (en anglès). Birkhäuser, 2006. ISBN 0-8176-4353-2.

## Enllaços externs

* O'Connor, John J.; Robertson, Edmund F. «Iégor Zolotarev» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Bashmakova, I.G. «Zolotarev, Egor Ivanovich». Complete Dictionary of Scientific Biography, 2008. [Consulta: 26 desembre 2017]. (anglès)
# Jacek Krzynówek

Jacek Krzynówek (Kamieńsk, 15 de maig de 1976) és un exfutbolista polonès de la dècada de 2000.
Fou 96 cops internacional amb la selecció polonesa amb la qual participà en la Copa del Món de Futbol de 2002 i a la Copa del Món de Futbol de 2006.
Pel que fa a clubs, defensà els colors de GKS Bełchatów, 1. FC Nürnberg, Bayer Leverkusen, VfL Wolfsburg i Hannover 96.

## Referències

* ↑ Mamrud, Roberto. «Jacek Krzynówek - International Appearances». RSSSF, 07-06-2018. [Consulta: 8 juny 2018].
* ↑ Jacek Krzynówek: Fitxa a 90minut.pl
* ↑ Arnhold, Matthias. «Jacek Krzynówek - Matches and Goals in Bundesliga». RSSSF, 07-06-2018. [Consulta: 8 juny 2018].
* ↑ «Football PLAYER: Jacek Krzynówek». eu-football.info. [Consulta: 4 juliol 2017].
* ↑ Jacek Krzynówek a National-Football-Teams.com (anglès)
* ↑ Jacek Krzynówek a worldfootball.net
* ↑ Jacek Krzynówek Fitxa a Fussballdaten
* ↑ Leverkusen-who's who (alemany)
# Jan van Beveren

Jan van Beveren (Amsterdam, 5 de març de 1948 - Beaumont (Texas), 26 de juny de 2011) fou un futbolista neerlandès de la dècada de 1970.
Fou jugador del VV Emmen, Sparta Rotterdam, PSV Eindhoven, on guanyà tres lligues, dues copes i una Copa de la UEFA, i acabà la seva carrera als Estats Units.
Fou 32 cops internacional amb la selecció dels Països Baixos.

## Palmarès
### PSV Eindhoven

* Eredivisie (3): 1974-75, 1975-76, 1977-78
* Copa neerlandesa de futbol (2): 1973-74, 1975-76
* Copa de la UEFA (1): 1977-78

## Referències

* ↑ «Jan van Beveren, Star Dutch Goalkeeper, Dies at 63». New York Times. [Consulta: 17 juliol 2013].
* 1 2 «Oud-doelman en PSV-legende Jan van Beveren overleden» (en neerlandès). Algemeen Dagblad. [Consulta: 14 juliol 2013].
* ↑ «Jan van Beveren, topatleet en sieraad in het doel» (en neerlandès). Voetbal International. [Consulta: 20 juliol 2013].
* ↑ «'Met Van Beveren had Oranje de wereldtitel gepakt'» (en neerlandès). Voetbal International. [Consulta: 20 juliol 2013].
* ↑ «Jan van Beveren - 46 wedstrijden» (en neerlandès). Voetbalstats. [Consulta: 20 juliol 2013].
* ↑ «Jan van Beveren». National Football Teams. [Consulta: 16 juliol 2013].
* ↑ NASL/MISL stats
* ↑ «Jan van Beveren - International Appearances». RSSSF. [Consulta: 16 juliol 2013].
* ↑ «Died: Jan van Beveren (1948-2011)». Dutch Magazine. Arxivat de l'original el 14 de setembre 2013. [Consulta: 14 juliol 2013].
# Jan de Wael

Hans o Jan de Wael (Anvers, 1558 –1633), va ser un marxant i pintor barroc flamenc.
Cap a 1570 va entrar en el taller de Frans Francken I com a aprenent. Va passar després a París i potser fes un viatge a Itàlia per ampliar la seva formació. De retorn a Anvers es va registrar el 1588 com a mestre en el gremi de Sant Lluc del que el 1595 va ser triat degà. Casat amb Geertruijdt de Fot, germana de Pieter de Jode I, va ser pare de Lucas i Cornelis de Wael, pintors i marxants d'art establerts a Gènova on van entrar en contacte amb Anton van Dyck, que els va retratar.
Pintor d'escenes religioses i paisatges, va ser mestre a Anvers de Jacques Firens, Jan Roos i Carel Simons.

## Referències

* 1 2 RKD.
# Jane Chaplin

Jane Cecil Chaplin (nascuda el 23 de maig de 1957) és una actriu, productora i escriptora suïssa. És filla de l'actor britànic Charles Chaplin i néta del dramaturg estatunidenc Eugene O'Neill.

## Biografia
### Joventut

Jane Chaplin va néixer el maig de 1957, poc després que la Chaplin es traslladés a Suïssa. És la sisena filla de Charlie Chaplin i Oona O'Neill. Els seus set germans i germanes són Géraldine, Michael, Josephine, Victoria, Eugène, Annette-Émilie i Christopher Chaplin. També és la mig germana de Charles Chaplin Jr i Sydney Chaplin.
Jane va créixer a l'estricte atmosfera de la manoir de Ban a Corsier-sur-Vevey on va tenir molt poca proximitat amb els seus pares. Quan era adulta, va provar la fotografia i finalment es va llançar a la comèdia i al teatre. El desembre de 1977 Chaplin va morir. Uns mesos més tard, el segrest de les seves restes va traumatitzar Jane, que va haver d'ingressar a un hospital psiquiàtric.

### Carrera

Recuperada, va continuar la seva carrera. A finals de la dècada de 1970, va treballar per a Milos Forman a Nova York abans d'establir-se per motius professionals a Orlando a Florida. El 1981, va obtenir un petit paper a la pel·lícula Sezona mira u Parizu de Predrag Golubović. Va reiterar l'experiència del cinema nou anys més tard interpretant a The Rainbow Thief d'Alejandro Jodorowsky. Al mateix temps, va tenir una aventura amb el productor Ilya Salkind amb qui es va casar el 1985. Ella va coproduir amb ell Les aventures de Cristòfor Colom. La parella té dos fills, Orson (1986) i Osceola (1994), es van divorciar el 1999.
El 2008 va publicar una història autobiogràfica, 17 minutes avec mon père, on descriu la severitat de la seva educació i la seva complicada relació amb Charlie Chaplin, amb qui ella mai va poder conversar més de 17 minuts durant tota la seva joventut. Va confiar a l'Associated Press que relatar el seu passat li va permetre alliberar-se de les seves cadenes.
Jane Chaplin viu actualment a Cartagena de Indias a Colòmbia on escriu guions.

## Notes i referències

* ↑ «Généalogie de Charles Spencer Chaplin». Geneanet.
* ↑ «Autobiographie - Jane Chaplin lève un coin du voile sur son père | Nouvelles | Livres | Canoë».
* ↑ «17 minutes avec mon père - broché - Jane Chaplin - Achat Livre - Achat & prix | Soldes fnac». livre.fnac.com.
* ↑ «SAISON DE PAIX À PARIS .UNE».
* ↑ «Casting de Le Voleur d'arc-en-ciel».
* ↑ «Chaplin's Grandson Born To Film-producer Parents»..
* ↑ «Charlie Chaplin : Les enfants et petits-enfants de Charlie Chaplin».
* ↑ Jane Chaplin a Internet Movie Database (anglès)
* ↑ «Jane Chaplin lève le voile sur son père, Charlie Chaplin»..
* ↑ «17 minutes avec mon père». Skyrock. Arxivat de l'original el 2018-01-24.
* ↑ «Jane Chaplin : son livre explosif sur son père !». Arxivat de l'original el 2018-10-17. [Consulta: 1r setembre 2023].
* ↑ «Colombian Gold in Cartagena». The New York Times. ISSN: 0362-4331.
# Isabel de Lusignan

Isabel de Lusignan, també anomenada Isabel de Xipre, (nascuda abans de març de 1216 o després de 1216 - 1264), va ser regent del Regne de Jerusalem.

## Família

Era filla d'Alícia de Xampanya i Hug I de Xipre, i cunyada de Plasència d'Antioquía, reina consort i regent de Xipre que es va casar amb el seu germà. Els seus avis materns van ser Isabel I de Jerusalem i Enric II de Xampanya (tercer marit d'Isabel). Enric II era fill del comte Enric I de Xampanya i de María de França, comtessa de Xampanya, filla de Lluís VII de França i de Leonor d'Aquitània.
Els avis paterns d'Isabel van ser Amalric II de Jerusalem i Esquiva d'Ibelin (primera esposa d'Amalric). Amalric II era fill d'Hug VIII de Lusignan. Esquiva era filla de Balduí d'Ibelin.

## Biografia

Es va casar el 1223 amb Enric de Antioquia-Poitiers, germà de Bohemon V d'Antioquia i de Plasència d'Antioquia, amb qui va tenir a Hug I de Jerusalem (Hug III de Xipre). Enric fou fill de Bohemon IV d'Antioquia i de la seva primera esposa Plasència Embriaco del Gibelet.
Els seus descendents van prendre el cognom de Lusignan. Van tenir dos fills:
* Hug III, rei de Xipre i Jerusalem
* Margarita de Lusignan o de Xipre (1244 - Xipre, 30 de gener de 1308), senyora de Tir (1283-1290/1291), després senyora titular, i princesa titular d'Antioquia, que va morir com a monja i va ser enterrada a l'Església Dominicana, a Nicòsia, es va casar el 22 de setembre de 1268 o poc després amb Joan de Montfort, comte de Squillace, senyor de Toron i senyor de Tir (aprox. 1240 - 27 de novembre 1289 en Tir), fill de Felip de Montfort, senyor de Tir i la seva segona esposa María, princesa de Antioquia, no van tenir descendència
Va ser nomenada regent de Jerusalem a Acre el 1263 i al seu torn va nomenar al seu marit Enric batlle del regne. Va tornar a Xipre després que el seu fill va ser nomenat batlle de Jerusalem el 1264.
Isabel va morir el 1264, després de febrer, i va ser enterrada a Nicòsia.
El marit d'Isabel, Enric es va ofegar en el mar enfront de Tir al juny de 1276 mentre navegava cap a Trípoli en un vaixell alemany. El seu cos va ser recuperat i, després de la mort del seu fill Hug, tots dos van ser retornats a Nicòsia per ser enterrats.

## Referències

* ↑ Runciman (1978), Vol. 3, p. 289.
* ↑ Amadi, p. 206.
# Ismaël Alassane

Ismaël Alassane (Niamey, 3 d'abril de 1984) és un exfutbolista de Níger de la dècada de 2000.
Fou internacional amb la selecció de futbol del Níger. Pel que fa a clubs, destacà a JS du Ténéré, Sahel SC ASFA Yennega, Enyimba International F.C. i Al Sahel SC.

## Referències

* ↑ Ismaël Alassane a National-Football-Teams.com (anglès)
* ↑ «Al Anbaa». Arxivat de l'original el 2012-03-30. [Consulta: 4 octubre 2019].
# Ismay

* Per a altres significats, vegeu «Joseph Bruce Ismay».
Ismay és una població dels Estats Units a l'estat de Montana. Segons el cens del 2000 tenia 26 habitants.

## Demografia

Segons el cens del 2000, Ismay tenia 26 habitants, 7 habitatges, i 7 famílies. La densitat de població era de 23,9 habitants per km².
Dels 7 habitatges en un 71,4% hi vivien nens de menys de 18 anys, en un 100% hi vivien parelles casades, en un 0% dones solteres, i en un 0% no eren unitats familiars. En el 0% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,71 i el nombre mitjà de persones que vivien en cada família era de 3,71.
Per edats la població es repartia de la següent manera: un 42,3% tenia menys de 18 anys, un 0% entre 18 i 24, un 34,6% entre 25 i 44, un 19,2% de 45 a 60 i un 3,8% 65 anys o més.
L'edat mediana era de 30 anys. Per cada 100 dones de 18 o més anys hi havia 114,3 homes.
La renda mediana per habitatge era de 32.083 $ i la renda mediana per família de 32.083 $. Els homes tenien una renda mediana de 0 $ mentre que les dones 0 $. La renda per capita de la població era de 9.852 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ismay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ismay». American Fact Finder. Oficina del Cens dels Estats Units, 12-01-2010.
# Ixtapan de la Sal (municipi)

Ixtapan de la Sal és un municipi de l'estat de Mèxic. Ixtapan de la Sal és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Jilotepec i Chapa de Mota, al sud amb Tonatico, a l'oest amb Zumpahuácan i a l'est amb Tepotzotlán.

## Vegeu també

* Municipis de l'estat de Mèxic

## Referències

* ↑ Monografia municipal de Ixtapan de la Sal Arxivat 2017-02-27 a Wayback Machine. (castellà)

## Enllaços externs

* Portal de l'estat de Mèxic (castellà)
# Japan Women's Open Tennis 2015

El Torneig de Tòquio 2015, oficialment conegut com a Japan Women's Open Tennis 2015, és un esdeveniment de tennis femení sobre pista dura que pertany als International Tournaments de la WTA. La setena edició del torneig es va celebrar entre el 14 i el 20 de setembre de 2015 a l'Ariake Coliseum de Tòquio (Japó). És la primera edició que es va disputar a Tòquio després d'haver-se celebrat a Osaka des de la seva creació.
La tennista belga Yanina Wickmayer va guanyar el quart títol de la seva carrera, el primer des de 2010.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | K. Bondarenko | 6 | 3 | 6 |
| | J. Gajdošová | 1 | 6 | 4 | | K. Bondarenko | 6 | 3 | 4 |
| | Y. Wickmayer | 7 | 6 | | | Y. Wickmayer | 3 | 6 | 6 |
| 5 | J. Larsson | 5 | 3 | | | | | | | | Y. Wickmayer | 7 | 6 | |
| 3 | M. Brengle | 6 | 6 | | | | | | | 7 | A. Tomljanović | 5 | 2 | |
| WC | N. Hibino | 1 | 2 | | 3 | M. Brengle | 6 | 3 | 4 | | | | | |
| WC | K. Date-Krumm | 6⁵ | 3 | | 7 | A. Tomljanović | 1 | 6 | 6 | | | | | |
| 7 | A. Tomljanović | 7 | 6 | | | | | | | | | | | | Y. Wickmayer | 4 | 6 | 6 |
| 6 | C. McHale | 6 | 7 | | | | | | | | | | | | M. Linette | 6 | 3 | 3 |
| Q | R. Ozaki | 1 | 5 | | 6 | C. McHale | 2 | 6 | 6 | | | | | |
| | I. Falconi | 4 | 2 | | | S. Zheng | 6 | 3 | 3 | | | | | |
| | S. Zheng | 6 | 6 | | | | | | | 6 | C. McHale | 6 | 4 | 3 |
| | S-w. Hsieh | 6 | 6 | | | | | | | | M. Linette | 3 | 6 | 6 |
| | K. Nara | 2 | 4 | | | S-w. Hsieh | 3 | 3 | | | | | | |
| | M. Linette | 6 | 7 | | | M. Linette | 6 | 6 | |
| 2 | Z. Diyas | 2 | 5 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Chan Hao-ching Chan Yung-jan | 6 | 6 | |
| | Zarina Diyas Nicole Melichar | 1 | 3 | | 1 | Chan Hao-ching Chan Yung-jan | 6 | 6 |
| 3 | Gabriela Dabrowski Alicja Rosolska | 5 | 4 | | | Katerina Bondarenko Olha Savtxuk | 3 | 2 |
| | Katerina Bondarenko Olha Savtxuk | 7 | 6 | | | | | | 1 | Chan Hao-ching Chan Yung-jan | 6 | 6 |
| WC | Misaki Doi Kurumi Nara | 3 | 6 | [10] | | | | | WC | Misaki Doi Kurumi Nara | 1 | 2 |
| 4 | Xu Yifan Zheng Saisai | 6 | 3 | [5] | WC | Misaki Doi Kurumi Nara | 6 | 6 |
| | Shuko Aoyama Makoto Ninomiya | 2 | 4 | | 2 | Chuang Chia-jung Liang Chen | 3 | 3 |
| 2 | Chuang Chia-jung Liang Chen | 6 | 6 | | | | | |

## Enllaços externs

* Web oficial (japonès) (anglès)
* Quadre individual femení PDF
* Quadre dobles femenins PDF
Osaka / Tòquio / Hiroshima :
2009
2010
2011
2012
2013
2014
2015
2016
2017
2018
2019
2023
2024 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Ison d'Aigalaias

Izon-la-Bruisse és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 12 habitants.

## Demografia
### Població

El 2007 la població de fet d'Izon-la-Bruisse era de 12 persones. Totes les 5 famílies que hi havia eren unipersonals (5 homes vivint sols).
La població ha evolucionat segons el següent gràfic:
Habitants censats

### Habitatges

El 2007 hi havia 11 habitatges, 8 eren l'habitatge principal de la família, 2 eren segones residències i 1 estava desocupat. Tots els 11 habitatges eren cases. Dels 8 habitatges principals, 7 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 1 en tenia quatre i 5 en tenien cinc o més. 8 habitatges disposaven pel capbaix d'una plaça de pàrquing. A 7 habitatges hi havia un automòbil i a 1 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Izon-la-Bruisse el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 7 persones, 5 eren actives i 2 eren inactives. Les 5 persones actives estaven ocupades(4 homes i 1 dona).. De les 2 persones inactives 1 estava jubilada i 1 estava classificada com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques d'Izon-la-Bruisse a l'INSEE.
* Évolution et structure de la population Fitxa amb el detall de dades d'Izon-la-Bruisse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ison

«Ison» té aquests significats:
* Ison (occità) o Izon (francès), municipi francès al departament de la Gironda (regió de l'Aquitània)
* Ison (Tavascan), poblat de bordes del municipi de Lladorre (Pallars Sobirà)
* Cometa ISON
# 1359
## Esdeveniments

* 9 de juny - Barcelona: Batalla naval de Barcelona, en la qual per primer cop una bombarda fou usada per la marina catalana.
* 19 de desembre - Se celebren a Cervera les Corts del Principat, que donaran origen a la Diputació General de Catalunya o Generalitat.
* Londres (Regne d'Anglaterra): signatura del Tractat de Londres de 1359 entre Anglaterra i el Regne de França.

## Necrològiques

Països Catalans
Resta del món
* 25 d'octubre - Lisboa: Beatriu de Castella, infanta de Castella i reina consort de Portugal (n. 1293).
* Ivan II de Rússia

## Referències

* ↑ Cròniques dels reis d'Aragó e comtes de Barcelona: …e la nostra nau desparà una bombarda e ferí en lo castell de la nau de Castella…